turjo4nis/wikipedia-bn-dump-20250701 huggingface dataset:
নিউটনস প্যারাকীট

নিউটনস প্যারাকীট বা রড্রিগেজ প্যারাকীট যার বৈজ্ঞানিক নাম সিট্টাকুলা এক্সসুল হচ্ছে বিপন্ন হয়ে যাওয়া এক প্রজাতির টিয়া পাখি যারা ভারত মহাসাগরের ম্যাসক্যারেন দ্বীপের এন্ডেমিক পাখি ছিলো।

শ্রেণীবিন্যাস
১৭০৮ সালে ফ্রাঙ্কয়েস লেগাউটের প্রকাশিত স্মৃতিকথা এ নিউ ভয়েজ টু দ্যা ইস্ট ইন্ডিজে সর্বপ্রথম নিউটনস প্যারাকীট এর উল্লেখ করা হয়। ১৮৭১ সালে রড্রিগেজের ম্যাজিস্ট্রেট জর্জ জেনার স্ত্রী পাখির নমুনা সংগ্রহ করে এলকোহলের মধ্যে সংরক্ষণ করে এডওয়ার্ড নিউটনের কাছে পাঠালে তিনি তার ছোট ভাই ব্রিটিশ পক্ষীবিদ নিউটনের কাছে প্রেরণ করেন। আলফ্রেড নিউটন এটার বৈজ্ঞানিক নামকরণ করেন প্যাল্যাইয়োরনিস এক্সসুল।

বর্ণনা
এরা  লম্বা। পুরুষ পাখির ডানা  এবং লেজ  লম্বা। স্ত্রী পাখির ডানা  এবং লেজ । পুরুষ পাখি ধূসর নীল রঙের যাতে সবুজের আভা বিদ্যমান। মাথার পালকে নীলের প্রভাব বেশি এবং চোখের কাছে কালো দাগের মত পালক।

বিপন্নতা
ম্যাসকারেন দ্বীপে আট প্রজাতির টিয়া পাখি এন্ডেমিক ছিলো। কিন্তু শুধু মাত্র ইকো প্যারাকীট টিকে আছে। অতিরিক্তহারে শিকার এবং বন ধ্বংসের ফলে নিউটনস প্যারাকীট সহ বাকী সবাই বিপন্ন হয়ে গেছে। লেগাউট বর্ণনা করেন যে তিনি যখন দ্বীপে পৌছান তখন প্রচুর পরিমাণে নিউটনস প্যারাকীট দেখতে পেয়েছিলেন।

তথ্যসূত্র

ভারত মহাসাগরীয় দ্বীপের বিলুপ্তপ্রায় পাখি
১৮৭২-এ বর্ণিত পাখি
সিট্টাকুলা
আলফ্রেড নিউটন

আলফ্রেড নিউটন (১১ জুন ১৮২৯- ৭ জুন ১৯০৭), রয়েল সোসাইটির ফেলো, ইংরেজ প্রাণিবিজ্ঞানী এবং পক্ষীবিদ। তার উল্লেখযোগ্য রচনার মধ্যে আছে চার খণ্ডে প্রকাশিত ডিকশনারী অভ বার্ডস(১৮৯৩-৬)। ১৯০০ সালে তিনি রয়্যাল সোসাইটি কর্তৃক রয়্যাল মেডেল এবং লিনিয়ান সোসাইটি কর্তৃক লিনিয়ান মেডেল লাভ করেন।

জীবন 
আলফ্রেড নিউটন ছিলেন পিতা মাতার পঞ্চম সন্তান। তার বাবার নাম উইলিয়াম নিউটন, ইপ্সউইচের সংসদ সদস্য ছিলেন এবং নরফোক কাউন্টির জাস্টিস অভ দ্যা পিস ছিলেন। তার মাতার নাম এলিজাবেথ। ১৮৪৪ সালে আলফ্রেড মিস্টার ওয়াকারের স্কুলে পড়াশুনা শুরু করেন।

ক্যারিয়ার 
১৮৫৩ সালে তিনি ম্যাগডালেন কলেজের ড্রুরি ট্রাভেলিং ফেলোশিপ অর্জন করেন এবং ১৮৫৫ সালে এটা গ্রহণ করেন। ১৮৫৫ থেকে ১৮৬৪ সালের মধ্যে তিনি পৃথিবীর অনেক স্থান ঘুরে দেখেন। এর মধ্যে আছে ওয়েস্ট ইন্ডিজ'র ল্যাপল্যান্ড, আইসল্যান্ড, স্পিটসবার্গেন এবং উত্তর আমেরিকা। ১৮৫৮ সালে তিনি জন উল্লির সাথে আইসল্যান্ড ভ্রমণ করেন গ্রেট অক পূণ আবিষ্কারের আশায়।

তথ্যসূত্র

বহিঃসংযোগ 
 
 Darwin Correspondence Project: Correspondence between Newton and Charles Darwin
 Obituary at British Birds

ইংরেজ প্রাণিবিজ্ঞানী
ব্রিটিশ পক্ষিবিজ্ঞানী
১৮২৯-এ জন্ম
১৯০৭-এ মৃত্যু
রয়েল পদক বিজয়ী
পক্ষিবিজ্ঞানী
রয়েল সোসাইটির সভ্য
পটাশিয়াম কার্বনেট

পটাশিয়াম কার্বনেট একটি রাসায়নিক যৌগ যার রাসায়নিক সংকেত K2CO3। এটি মৌল ধাতু পটাশিয়ামের একটি লবণ। এটি সাদা বর্ণ, পানিতে দ্রবণীয় কিন্তু ইথানলে অদ্রবণীয় যা শক্তিশালী ক্ষারীয় দ্রবণ তৈরী করে। কার্বন ডাই অক্সাইড এর সাথে পটাশিয়াম হাইড্রোক্সাইডের শোষণ বিক্রিয়ায় এটা প্রস্তুত করা যায়। সাবান এবং কাঁচ তৈরীতে পটাশিয়াম বাই কার্বনেট ব্যবহার করা হয়।

ইতিহাস
পটাশিয়াম কার্বনেট হচ্ছে পটাশ এবং পার্ল এশ বা টারটার লবণের প্রধান উপাদান। ঐতিহাসিকভাবে পার্ল এশ বা মুক্তোর ছাই তৈরী করা হতো একটি ক্লিনে পটাশকে ভেজে বিশুদ্ধ করার মাধ্যমে। এর ফলে যে সাদা ধবধরে পাউডার পাওয়া যেতো তাকে বলা হতো মুক্তোর ছাই বা পার্ল এশ।

প্রস্তুতপ্রণালী
আধুনিককালে পটাশিয়াম ক্লোরাইডের তড়িৎ বিশ্লেষণে পটাশিয়াম কার্বনেট বাণিজ্যিক ভাবে প্রস্তুত করা হয়। তড়িৎ বিশ্লেষণের ফলে উৎপন্ন পটাশিয়াম হাইড্রোক্সাইডকে কার্বন ডাই অক্সাইডের সাথে বিক্রিয়া করে পটাশিয়াম কার্বনেটে রুপান্তরিত হয়। এ রাসায়নিক বিক্রিয়ার সমীকরণটি নিম্নরূপ:
 2KOH + CO2 → K2CO3 + H2O

ব্যবহার

তথ্যসূত্র

বইয়ে
এ ডিকশনারী অভ সাইন্স, Oxford University Press, New York, 2004

বহিঃসংযোগ
International Chemical Safety Card 1588

অজৈব যৌগ
কার্বনেট
পটাশিয়াম যৌগ
ফটোগ্রাফিক রাসায়নিক পদার্থ
রসায়ন
বাচ্চা

যখন একটি মানব সন্তান তার মায়ের কাছ থেকে যখন জন্মগ্রহণ করে তখন সে মানব সন্তান বাচ্চা বা ইংরেজিতে বেবি নামে পরিচিত। একটি নতুন আগত বাচ্চাকে ১ থেকে ৩ মাস পর্যন্ত বাচ্চা বলে ডাকা হয়। তাদেরকে ৩ বছর পর্যন্ত শিশু বলে অবিহিত করা হয় এবং এটি ততক্ষণ পর্যন্ত অভিহিত করা হয় যতক্ষণ পর্যন্ত তাদের কে বিদ্যালয়ে ভর্তি করে না দেওয়া হয়।

শৈশবকাল মানব জীবনের ১ম ধাপ। বিষেজ্ঞদের মতে এ সময়ে তারা হাঁটা চলা এবং কথা বলতে শুরু করে। 
যখন তারা হাঁটতে শুরু করে তখন তারা আস্তে সব করতে শিখে।সচারচর ১ থেকে ৩ বৎসর পর্যন্ত শৈশবকাল চলে।

বাচ্চা এমন একটি শব্দ যেখানে ছেলে কিংবা মেয়ে সন্তানের উল্লেখ নেই।ছেলে এবং মেয়ে উভয় সন্তানকেই তখন সমান দৃষ্টিতে দেখা হয়।

তথ্যসূত্র 

  Baby Pictures  Newborns, Infants and Toddlers 
 Kids Height/Weight Calculator by Parenting Nation
 Baby Foods Guide  Benefits of Organic Baby Food

শিশু
বাল্যকাল
কার্ল নুনেস

রবার্ট কার্ল নুনেস (; জন্ম: ৭ জুন, ১৮৯৪ - মৃত্যু: ২৩ জুলাই, ১৯৫৮) জ্যামাইকা উপনিবেশের কিংস্টনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২৮ থেকে ১৯৩০ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।

দলে তিনি মূলতঃ উইকেট-রক্ষক ও অধিনায়কের দায়িত্ব পালন করেছেন। এছাড়াও ইংল্যান্ড সফরে ওয়েস্ট ইন্ডিজের সর্বপ্রথম টেস্টে নেতৃত্ব দেয়ার গৌরব অর্জন করেছেন কার্ল নুনেস।

প্রারম্ভিক জীবন 
কিংস্টনে জন্মগ্রহণকারী কার্ল নুনেস উলমার্স স্কুলে অধ্যয়ন করেন। এরপর উচ্চতর পড়াশোনার জন্যে ইংল্যান্ডের ডালউইচ কলেজে ভর্তি হন। ১৯২৩ সালে ইংল্যান্ড সফরে দলের অন্যতম সদস্য ছিলেন। ঐ সফরে তার দল ১২ খেলায় জয় পেয়েছিল। দলে তিনি সহঃ অধিনায়কের দায়িত্বে ছিলেন ও দ্বিতীয়সারির উইকেট-রক্ষকের ভূমিকায় অবতীর্ণ হন। এ সফরেই প্রথম-শ্রেণীর ক্রিকেটে প্রথমবারের মতো অংশগ্রহণ ঘটে তার।

১৯২০-এর দশকের মধ্যভাগে জ্যামাইকা দলের অধিনায়করূপে বার্বাডোস, এমসিসি ও লিওনেল টেনিসনের নেতৃত্বাধীন সফরকারী দলের বিপক্ষে খেলেন। টেনিসনের দলের বিপক্ষে দুইটি সেঞ্চুরি হাঁকান। তন্মধ্যে নিজস্ব সেরা অপরাজিত ২০০* তোলেন। ১৯২৬ সালে জ্যামাইকান ক্রিকেট কন্ট্রোল বোর্ড প্রতিষ্ঠাকালীন তিনি শীর্ষস্থানীয় ভূমিকা পালন করেন।

খেলোয়াড়ী জীবন 
সমগ্র প্রথম-শ্রেণীর খেলোয়াড়ী জীবনে শুধুমাত্র উইকেটের পিছনে মাঝারিমানের থাকলেও ১৯২৮ সালে জর্জ ডিউহার্স্টের অনুপস্থিতিতে প্রধান উইকেট-রক্ষক মনোনীত হন। নিজস্ব প্রথম পছন্দের অবস্থান ব্যাটিং উদ্বোধনের পরিবর্তে মাঝারিসারিতে চলে যান। টেস্টে তিনি সীমিত সাফল্য পান ও সর্বোচ্চ ৩৭ রান করেন। সে তুলনায় প্রথম-শ্রেণীর খেলাগুলোয় অধিক সফলতা পেয়েছেন। তন্মধ্যে, গ্ল্যামারগনের বিপক্ষে একটি সেঞ্চুরিও করেন।

এ সফরের পর তিনি কেবলমাত্র জ্যামাইকাতেই খেলতে থাকেন। এতে ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টেও তার অংশগ্রহণ ছিল। খেলাটি চার টেস্ট সিরিজের চূড়ান্ত ছিল। নুনেস পুনরায় অধিনায়করূপে মনোনীত হন। তবে, এবার তাকে উইকেট-রক্ষণ থেকে দূরে সরে আসতে হয় ও ইনিংস উদ্বোধনে নামেন। তত্ত্বগতভাবে অনির্দিষ্ট সময়ের ঐ টেস্টটি আটদিন খেলার পর ড্রয়ে পরিণত হয়। অ্যান্ড্রু স্যান্ডহামের ৩২৫ রানের কল্যাণে ইংল্যান্ড তাদের তৎকালীন সর্বোচ্চ ৮৪৯ তোলে। জবাবে ওয়েস্ট ইন্ডিজের ২৮৬ রানের মধ্যে সর্বোচ্চ ৬৬ তোলেন নুনেস। দ্বিতীয় ইনিংসে করেন ৯২। জর্জ হ্যাডলি’র সাথে দ্বিতীয় উইকেট  জুটিতে যোগ করেন ২২৭ ও হ্যাডলি নিজে করেন ২২৩। এটিই নুনেসের সর্বশেষ টেস্টে অংশগ্রহণ ছিল।

সম্মাননা 
১৯৪৫ থেকে ১৯৫২ সময়কালে ওয়েস্ট ইন্ডিজ ক্রিকেট কন্ট্রোল বোর্ডের সভাপতির দায়িত্বে ছিলেন। এছাড়াও, ১৯৪৬ থেকে ১৯৫৮ সাল পর্যন্ত জ্যামাইকা ক্রিকেট সংস্থারও সভাপতিত্ব করেন তিনি।

২৩ জুলাই, ১৯৫৮ তারিখে ৬৪ বছর বয়স লন্ডনে কার্ল নুনেসের দেহাবসান ঘটে। জুন, ১৯৮৮ সালে নুনেসের সম্মানার্থে $৩ ডলার সমমূল্যের জ্যামাইকান স্ট্যাম্পে বার্বাডোস ক্রিকেট বাকলের পাশে উপস্থাপন করা হয়।

তথ্যসূত্র

আরও দেখুন 
 স্নাফি ব্রাউন
 হারম্যান গ্রিফিথ
 ওয়েস্ট ইন্ডিজ ক্রিকেট বোর্ড
 ওয়েস্ট ইন্ডিয়ান টেস্ট ক্রিকেটারদের তালিকা
 ১৯২৯-৩০ ইংল্যান্ড ক্রিকেট দলের ওয়েস্ট ইন্ডিজ সফর

বহিঃসংযোগ 
 
 

১৮৯৪-এ জন্ম
১৯৫৮-এ মৃত্যু
প্রাক-১৯২৮ ওয়েস্ট ইন্ডিয়ান ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের টেস্ট ক্রিকেট অধিনায়ক
ওয়েস্ট ইন্ডিয়ান উইকেট-রক্ষক
জ্যামাইকান ক্রিকেটার
জামাইকার ক্রিকেটার
উইকেট-রক্ষক
আহমাদু আলি

আহমাদু আদাহ আলি (জন্ম ১ মার্চ, ১৯৩৬) হলেন একজন অবসরপ্রাপ্ত নাইজেরিয়ান সেনাবাহীনির অফিসার। তিনি ইগালা রাজ্যের ইদাহ তে জন্মগ্রহণ করে। তিনি সেনাবাহীনি মেডিকেল কার্যকর্মের সহকারী পরিচালক ছিলেন। এবং কাদুনাতে চিকিৎসক হিসেবে কর্মরত ছিলেন। ১৯৭৩ সালে, তিনি জাতীয় যুব সার্ভিস পুলিশের সভাপতি নির্বাচিত হন। যে পদে তিনি ১৯৭৫ সাল পর্যন্ত দায়িত্ব পালন করেন। এরপরে তিনি নাইজেরিয়ায় মন্ত্রি হন। এছাড়া তিনি ২০০৫ থেকে ২০০৭ সাল পর্যন্ত নাইজেরিয়ার পিডিবি জাতীয় ওয়ার্কিং কমিটিতে চেয়ারম্যানের দায়িত্ব পালন করেন।

তথ্যসূত্র 

১৯৩৬-এ জন্ম
জীবিত ব্যক্তি
২০১৬–১৭ দক্ষিণ আফ্রিকা ক্রিকেট দলের নিউজিল্যান্ড সফর

দক্ষিণ আফ্রিকা ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ফেব্রুয়ারি থেকে মার্চ ২০১৭-এ অনুষ্ঠিত হয়।

দলীয় সদস্য

প্রস্তুতিমূলক খেলা

২০ ওভারের খেলা: নিউজিল্যান্ড একাদশ বনাম দক্ষিণ আফ্রিকা

টি২০আই সিরিজ

একমাত্র টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

টেস্ট সিরিজ

১ম টেস্ট

২য় টেস্ট

৩য় টেস্ট

তথ্যসূত্র

বহিঃসংযোগ

২০১৭-এ দক্ষিণ আফ্রিকান ক্রিকেট
২০১৭-এ নিউজিল্যান্ডীয় ক্রিকেট
২০১৬–১৭ আন্তর্জাতিক ক্রিকেট প্রতিযোগিতা
দক্ষিণ আফ্রিকা ক্রিকেট দলের নিউজিল্যান্ড সফর
মাধ্যাকর্ষীয় তরঙ্গ

প্রবাহী গতিবিদ্যায় মাধ্যাকর্ষীয় তরঙ্গ প্রবাহী মাধ্যমে অথবা দুটি মাধ্যমের সংযোগ স্থলে যখন মহাকর্ষীয় বল এবং সামদ্রিক ঢেউ পরস্পর সাম্যাবস্থায় আসতে চায়। এর একটি উদাহরণ হল সমুদ্র এবং আবহমণ্ডলের সংযোগ স্থল এবং এখান থেকেই সৃষ্টি হয় বায়ু তরঙ্গ।

তরঙ্গ
সামঝাওঁ

সামঝাওঁ ২০১৪ বলিউড চলচ্চিত্র হাম্পটি শর্মা কি দুলহানিয়া  এর একটি রোমান্টিক ধরনের গান। গানটি গেয়েছেন অরিজিৎ সিং এবং শ্রেয়া ঘোষাল। গানটি কথাগুলো লেখেছেন আহমদ আনীস এবং কুমার। গানটির আসল সুরকার হলেন জাওয়াদ আহমেদ।. ছবিটির মূল নায়িকা আলিয়া ভাট কর্তৃক গানটির আরেকটি সংস্করণ জুলাই ২, ২০১৪ সালে মুক্তি দেয়া হয়।

সম্মাননা

তথ্যসূত্র

বহিঃসংযোগ 
 আই টিউনস]
 লিরিক্স এবং অনুবাদ
 সাভানে সরাসরি
 গানা.কম এ সরাসরি

হিন্দি গান
২০১৪ সালের গান
হিন্দি চলচ্চিত্রের গান
চলচ্চিত্রের গান
অরিজিৎ সিংয়ের গান
২০১৪-এর গান
রাহাত ফাতেহ আলী খানের গান
পাঞ্জাবি ভাষার গান
মুম্বই মেট্রো স্টেশনগুলির তালিকা

মুম্বাই মেট্রো  ৮ জুন ২০১৪ সালে চালু হয়।প্রথমে এই মেট্রোর লাইন ১ চালু হয়। লাইন ২ ও লাইন ৩ বর্তমানে নির্মীয়মাণ রয়েছে।

লাইন ১ এর স্টেশন গুলি

লাইন ২ এর স্টেশন গুলি

লাইন ৩ এর স্টেশন গুলি

তথ্যসূত্র

মুম্বই
মুম্বাই মেট্রো
ভারতের মেট্রোর স্টেশনগুলির তালিকা
মুম্বই মেট্রো স্টেশন
জন সিওফি

জন সিওফি একজন মার্কিন প্রকৌশলী। তিনি ডিজিটাল সাবস্ক্রাইবার লাইন এর জনক হিসেবে খ্যাত।

জীবনী
সিওফি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৭৮ সালে ব্যাচেলর অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৭৯ সালে মাস্টার অব সায়েন্স এবং ১৯৮৪ সালে পিএইচইডি ডিগ্রি অর্জন করেন। তার ২০৫টি জার্নাল গবেষণাপত্র  এবং ৩৮৯টি কনফারেন্স গবেষণাপত্র রয়েছে।   তার ১০৫টি প্যাটেন্ট রয়েছে।  তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে পড়াশোনা সম্পন্ন করে বেল ল্যাবসে মডেম ডিজাইনার হিসেবে কাজ করেন। তিনি ১৯৮৪ ও ১৯৮৫ সালে আইবিএম এ কর্মরত ছিলেন। তিনি ১৯৮৫/ ১৯৮৬ থেকে ২০০৮/২০০৯ সাল পর্যন্ত স্ট্যানফোর্ড বিশ্ববিদ্যালয় এ শিক্ষক হিসেবে কর্মরত ছিলেন ।

পুরস্কার ও সম্মাননা
 আইইইই আর্মস্ট্রং অ্যাচিভমেন্ট অ্যাওয়ার্ড ২০১৩
 আইইইই আলেক্সান্ডার গ্রাহাম বেল মেডেল ২০১০
 মার্কনি প্রাইজ ২০০৬
 আইইইই কোবায়াশি মেডেল ২০০১
 আইইইই থার্ড মিলেনিয়াম মেডেল ২০০০
 আইইই জে জে থমসন মেডেল ২০০০
 ইউনিভার্সিটি অব ইলিনয় আউটস্ট্যান্ডিং অ্যালামনাই অ্যাওয়ার্ড ১৯৯৯
 আমেরিকান ন্যাশনাল স্ট্যান্ডার্ডস ইন্সটিটিউট আউটস্ট্যান্ডিং অ্যাচিভমেন্ট অ্যাওয়ার্ড ১৯৯৫

তথ্যসূত্র

বহিঃসংযোগ
 Living legends: John Cioffi, father of DSL

ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
ইতালীয় বংশোদ্ভূত মার্কিন ব্যক্তি
১৯৫৬-এ জন্ম
জীবিত ব্যক্তি
দিল্লিওয়ালি গার্লফ্রেন্ড

{{Infobox song

| Name           = দিল্লিওয়ালি গার্লফ্রেন্ড
| Cover          = দিল্লিওয়ালি গার্লফ্রেন্ড.jpg
| Caption        = রণবীর কাপুর ও দিপীকা পাডুকোন অভিনীত গানের প্রচ্ছদ
| Artist         = অরিজিৎ সিং এবং সুনিদি চৌহান
| Album          = ইয়ে জাওয়ানি হে দিওয়ানি
| Released       =  (মিউজিক ভিডিওo) (পুরো গান)
| Recorded       = 
| Type           = 
| Genre          = 
| Format         = সিডি একক, বৈধ ডিজিটাল ডাউনলোড
| Length         = 
| Composer        = প্রিতম
| Lyricist        = কুমার
| Label          = টি-সিরিজ
| Producer       = 
| Tracks         =
 "বদতমিজ দিল"
 "বালাম পিচকারি"
 ইলাহি "কাবিরা" 
 "দিল্লিওয়ালি গার্লফ্রেন্ড"
 "সুবাহানাল্লাহ"
 "ঘাগড়া" 
| Misc          = 
}}দিল্লিওয়ালি গার্লফ্রেন্ড''' (বাংলা: দিল্লির প্রেমিকা) ২০১৩ সালের  বলিউড চলচ্চিত্র ইয়ে জাওয়ানি হে দিওয়ানি  এর একটি রোমান্টিক ধরনের গান। গানটির সুরকার হল প্রিতম চক্রবর্তী এবং গানটি গেয়েছেন অরিজিৎ সিং এবং সুনিধি চৌহান। গানটি কথাগুলো লেখেছেন কুমার। গানটির মিউজিক ভিডিওতে অংশ নেন বলিউড অভিনেতা রণবীর কাপুর ও দীপিকা পাড়ুকোন।

সম্মাননা

আরও দেখুন
 ইলাহি

তথ্যসূত্র

বহিঃসংযোগ 

হিন্দি গান
২০১৩-এর গান
হিন্দি চলচ্চিত্রের গান
অরিজিৎ সিংয়ের গান
চলচ্চিত্রের গান
অপর্ণা পাল চৌধুরী

অপর্ণা পাল চৌধুরী  (১৯২২—৬ আগস্ট, ১৯৯২) বাংলাদেশের শ্রীহট্টে জন্মগ্রহণকারী একজন ব্রিটিশবিরোধী স্বাধীনতা সংগ্রামী ও সাম্যবাদী নেত্রী।

ছাত্র রাজনীতি 
ছাত্রাবস্থায় বিপ্লবী রাজনীতির সাথে যোগ দিয়েছিলেন অপর্না। ১৯৪০ এর ছাত্র আন্দোলনে ছিলেন। ছাত্রী বিভাগের সম্পাদিকা ছিলেন। শহরে ও গ্রামে মহিলা সমিতি গড়ার কাজ শুরু করেন ঐ সময় থেকেই।

নানকার বিদ্রোহে 
১৯৪২ সালে ভারতের কমিউনিস্ট পার্টির সদস্যপদ লাভ করেছিলেন তিনি। ১৯২২ সাল থেকে ১৯৪৯ সাল পর্যন্ত কমিউনিস্ট পার্টি ও কৃষক সমিতির সহযোগিতায় বৃহত্তর সিলেটের বিভিন্ন থানায় বহু কৃষক নানকার আন্দোলনে অংশ নেয়। সামন্তপ্রথা বিরোধী এই নানকার বিদ্রোহের কেন্দ্রস্থল ছিল বিয়ানীবাজার থানার উলুউরি-শানেশ্বর এলাকা। অপর্না পালচৌধুরী ছিলেন নানকার বিদ্রোহের প্রধান নেত্রী। হিন্দু-মুসলিম নানকার বিদ্রোহীদের দমন করতে সরকার তীব্র দমনপীড়ন চালাতে থাকে। এই আক্রমণ প্রতিরোধ করতে অন্যান্য সহকর্মীর সাথে তিনিও এগিয়ে যান। ১৮ আগস্ট, ১৯৪৯ রাইফেলধারী পুলিশের গুলিতে ছয়জন শহীদ হন। অপর্না দেবী অন্তঃসত্ত্বা ছিলেন, পুলিশের অত্যাচারে তার গর্ভপাত হয়ে যায়। তাকে গ্রেপ্তার করে অমানুষিক অত্যাচার চালালে তিনি পঙ্গু হয়ে যান। শ্রীহট্ট, রাজশাহী ও ঢাকা জেলে ৫ বছর বন্দী থাকেন।

শেষ জীবন 
জেলে স্বাস্থ্যভঙ্গ হলে তিনি মুক্তি পান ১৯৫৪ সালে এবং পশ্চিমবঙ্গে আসেন। ১৯৬৪ তে কমিউনিস্ট পার্টি বিভক্ত হলে স্বামী সুরথ পালচৌধুরীর সাথেই ভারতের কমিউনিস্ট পার্টি (মার্ক্সবাদী)-তে যোগদান করেন। পার্টির বিভিন্ন নারী সংগঠনের সদস্য ছিলেন। শিক্ষকতা করতেন। তার রচিত গ্রন্থের নাম 'নারী আন্দোলন: স্মৃতিকথা'।

মৃত্যু 
৬ আগস্ট, ১৯৯২ অপর্ণা পালচৌধুরী মারা যান।

তথ্যসূত্র 

১৯২২-এ জন্ম
১৯৯২-এ মৃত্যু
ভারতের স্বাধীনতা আন্দোলন
নারী বিপ্লবী
২০শ শতাব্দীর ভারতীয় নারী রাজনীতিবিদ
ভারতের কমিউনিস্ট পার্টি (মার্ক্সবাদী) এর রাজনীতিবিদ
ভারতের কমিউনিস্ট পার্টির রাজনীতিবিদ
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
চার কদম

চার কদম  (বাংলা: চার ধাপ) ২০১৪ বলিউড চলচ্চিত্র পিকে এর হিন্দি ভাষায় রচিত একটি গান। গানটির সুরকার হল শান্তনু মৈত্র এবং গানটি গেয়েছেন শান এবংশ্রেয়া ঘোষাল। গানটি কথাগুলো লেখেছেন সুয়ানন্দ কিরকিরে। গানটির মিউজিক ভিডিওতে অংশ নেন বলিউড অভিনেতা সুশান্ত রাজপুত এবং অভিনেত্রী আনুশকা শর্মা।

সম্মাননা

তথ্যসূত্র

বহিঃসংযোগ

আরো দেখুন
 পিকে

হিন্দি গান
২০১৪ সালের গান
হিন্দি চলচ্চিত্রের গান
চলচ্চিত্রের গান
২০১৪-এর গান
শংকর গুহনিয়োগী

শংকর গুহনিয়োগী (জন্ম: ১৪ ফেব্রুয়ারি ১৯৪৩ — ২৮ সেপ্টেম্বর, ১৯৯১) ভারতের শ্রমিক নেতা ও শহীদ। তার জন্ম হয়েছিল অবিভক্ত বাংলার দিনাজপুর জেলায়, প্রকৃত নাম ধীরেশ গুহনিয়োগী। পিতা হেরম্বকুমার গুহনিয়োগী।

প্রারম্ভিক জীবন 
তার প্রাথমিক শিক্ষা শুরু আসামে। পরে আসানসোল হতে ম্যাট্রিক পাশ করেন ১৯৫৯ সালে। খনি এলাকায় থাকার জন্যে ছোটবেলা থেকেই খনি শ্রমিকদের জীবন, শোষণ ও সংগ্রাম তার মনে রেখাপাত করেছিল।

বামপন্থী রাজনীতি 
ছাত্রাবস্থায় বামপন্থী রাজনীতিতে আকৃষ্ট হয়ে ভারতীয় ছাত্র ফেডারেশনের সদস্য। পরে ভারতের কমিউনিস্ট পার্টি (মার্ক্সবাদী) ও নকশালবাড়ী আন্দোলনে প্রভাবিত হয়ে ভারতীয় কমিউনিস্ট পার্টি (এম-এল) এর সদস্য হয়েছিলেন। গণসংগঠনের প্রশ্নে মতপার্থক্যের ফলে বহিষ্কৃত হন দল থেকে।

ভিলাই শ্রমিক আন্দোলন 
ভিলাই নগর স্টিল প্ল্যান্টে কাজ করতে করতেই দুর্গ বিশ্ববিদ্যালয়ের থেকে বিজ্ঞানে স্নাতক হন শংকর। শ্রমিক আন্দোলনে নেতৃত্বদানের জন্যে চাকরি যায় তার। গ্রেপ্তারি এড়াতে ছত্তীসগঢ় চলে যান ও কৃষক শ্রমিকদের ভেতরে থেকে কাজ করতে শুরু করেন। মাছ ধরা, পাথর ভাঙ্গা, চাষাবাদ ইত্যাদি অনেক কিছুই জীবিকা নির্বাহের কারণে তাকে করতে হয়েছে। জগদলপুর থেকে শ্রমিক শোষণের বিরুদ্ধে তার  প্রতিবাদী লেখা প্রকাশ হতে থাকে হিন্দি ভাষার 'স্ফুলিঙ্গ' পত্রিকায় ফলে স্থানীয় মাফিয়া ও পুলিশের আক্রমণের সম্মুখীন হতে হয়েছে একাধিকবার। ১৯৭৫ এ জরুরী অবস্থা জারী হলে জংগলে আত্মগোপন করেন। এই সময় প্রথম ছদ্মনাম নেন শংকরলাল ঠাকুর। পরবর্তীতে 'শংকর' নামেই দেশের শ্রমজীবী মানুষের কাছে ব্যাপক পরিচিতি। বিয়ে করেছিলেন আদিবাসী শ্রমিক কন্যা আশা কে।

খনিশ্রমিক আন্দোলন 
শ্রমিক ইউনিয়নের নিয়মতান্ত্রিক কাঠামোর বাইরে শংকর গুহনিয়োগী সম্পূর্ণ নিজস্ব ধারায় শ্রমিক আন্দোলন গড়ে তোলেন, কোনো সংসদীয় রাজনৈতিক দলের ছত্রছায়া ব্যতিরেকে। জরুরী অবস্থা শেষ হওয়া অবধি সাড়ে পাঁচ বছর কারারুদ্ধ ছিলেন এবং মুক্তি পেয়ে অসংগঠিত ঠিকা শ্রমিকদের নিয়ে কাজের নিরাপত্তা ও ন্যায্য মজুরির দাবীতে ব্যাপক আন্দোলনে অংশগ্রহণ। ১৯৭৭ সালে দাল্লি-রাজহারা এলাকায় লোহাখনি শ্রমিকদের নিয়ে তৈরি হয় 'ছত্রিশগড় খনি শ্রমিক সংঘ'। তার কাজের ক্ষেত্র ভিলাই রায়পুর অঞ্চলেও ছড়িয়ে যায়।

সামাজিক আন্দোলন 
স্থানীয় শ্রমজীবি মানুষদের সাথে মিশে গিয়ে কাজ করতেন বলে তার জনপ্রিয়তা উত্তরোত্তর বৃদ্ধি পেতে থাকে। নদীবাঁধ বিরোধী আন্দোলন বা জংগলের অধিকার নিয়েও তিনি সংগ্রাম করেছেন। আন্দোলনের ফলে মজুরি বৃদ্ধির হলেও তিনি লক্ষ্য করেন শ্রমিকদের রোজগারের একটা বড় অংশ মদের পেছনে নষ্ট হচ্ছে। মহিলা শ্রমিকদের সহায়তায় মদ্যপান বিরোধী ধারাবাহিক সংগ্রামে তিনি জয়ী হন ও সামাজিক সুফল পাওয়া যায়। তার চিন্তার মূল মন্ত্র ছিল 'সংঘর্ষ অউর নির্মাণ'। তার উদ্যোগে ছত্রিশগড়ে শ্রমিকদের স্বেচ্ছাশ্রম ও চাঁদায় নির্মিত হয় শহীদ হাসপাতাল। এছাড়াও শিক্ষা, স্বাস্থ্য, পরিবেশ সচেতনতা, ন্যায্য মজুরির দাবীতে তার লড়াই সেখানকার সাধারন মানুষের কাছে প্রবল জনপ্রিয়তা দেয়।

মৃত্যু 
তার আন্দোলন ও জনসমর্থন স্থানীয় দুর্নীতিবাজ রাজনীতিবিদ ও খনি মাফিয়াদের কাছে বিপদের কারণ হয়ে দাঁড়ায়। ২৮ সেপ্টেম্বর, ১৯৯১ ভিলাইতে নিজ বাসভবনে ঘুমের মধ্যে তাকে আততায়ীরা হত্যা করে।

তথ্যসূত্র 

ভারতীয় রাজনীতিবিদ
১৯৪৩-এ জন্ম
১৯৯১-এ মৃত্যু
ভারতীয় বিপ্লবী
নওগাঁ জেলার ব্যক্তি
আসানসোলের ব্যক্তি
সাঁড়া মাড়োয়ারী উচ্চ বিদ্যালয়

সাঁড়া মাড়োয়ারী উচ্চ বিদ্যালয় পাবনা জেলার ঈশ্বরদীতে অবস্থিত। বিদ্যালয়টি ১৯১৭ সালে প্রতিষ্ঠিত হয়। বিদ্যালয়টিতে ষষ্ঠ শ্রেণী থেকে দশম শ্রেণী পর্যন্ত পড়ানো হয়। এছাড়া বিদ্যালয়ের কলেজ শাখায় একাদশ ও দ্বাদশ শ্রেণী পড়ানো হয়।

ইতিহাস
১৯১৭ সালে মাড়োয়ারী সম্প্রদায়ের হরি প্রসাদ ঝুনঝুনওয়ালা পদ্মা নদীর তীরে "সাঁড়া" নামক অঞ্চলে সাঁড়া মাড়োয়ারী উচ্চ বিদ্যালয়টি প্রথম প্রতিষ্ঠা করেন। নদী ভাঙনের আশঙ্কায় বিদ্যালয়টির স্থানান্তরিত করে ঈশ্বরদী শহরে নিয়ে আসা হয়।  প্রতিষ্ঠানের অঞ্চল "সাঁড়া" ও প্রতিষ্ঠাতার সম্প্রদায় "মাড়োয়ারী" মিলিয়ে বিদ্যালয়টির নাম রাখা হয় সাঁড়া মাড়োয়ারী উচ্চ বিদ্যালয়। বিদ্যালয়টির প্রতিষ্ঠাকালীন প্রধান শিক্ষক ছিলেন বিদ্যাধর দাসগুপ্ত।

স্বাধীনতা সংগ্রামে অবদান
১৯৫২'র ভাষা আন্দোলন, ১৯৬২’র ছাত্র আন্দোলন, ১৯৬৬’র ছয়দফার আন্দোলন, ১৯৬৯’র গণঅভ্যুত্থান এবং ১৯৭১ সালের মুক্তিযুদ্ধে এই বিদ্যালয়ের ছাত্ররা ছিল অগ্রগামী। ১৯৬৪ সালে ফিল্ড মার্শাল আইয়ুব খান এখানে জনসভার আয়োজন করেন। বিদ্যালয়ের শিক্ষার্থীদের প্রতিবাদে সেই জনসভা ভণ্ডুল হয়ে গিয়েছিল।

সংক্ষিপ্ত বিবরণ
২০১১ সালে এই বিদ্যালয়কে মডেল স্কুল হিসেবে সরকারি স্বীকৃতি দেওয়া হয়। বর্তমানে বিদ্যালয় শাখায় মাত্র ১৬ জন শিক্ষক ও ১৩১১ জন শিক্ষার্থী আছে। কলেজ শাখায় ২০ জন শিক্ষক এবং ৭৫০ জন শিক্ষার্থী আছে। বর্তমানে উপজেলা নির্বাহী অফিসার শাকিল মাহমুদ এই বিদ্যালয়ের গভর্নিং বডির সভাপতি পদে আছে।

ঈশ্বরদী শহরের প্রাণকেন্দ্রে ৮.১৯ একর জমির উপর বিদ্যালয়টি অবস্থিত। এখানে ১৫০ ফুট প্রশস্ত এবং ১৮০ ফুট দৈর্ঘ্য বিশিষ্ট একটি খেলার মাঠ রয়েছে। এছাড়া এই বিদ্যালয়ে একটি বইসমৃদ্ধ লাইব্রেরী ও বিজ্ঞানাগার আছে।

২০১৭ সালের জানুয়ারি মাসের প্রথম দিকে শতবর্ষ উৎযাপিত হয়।

কৃতি শিক্ষার্থী
এই বিদ্যালয়ের খ্যাতিমান কৃতী শিক্ষার্থীদের মধ্যে রয়েছেন:
 জয়ন্ত নাথ চৌধুরী, ভারতের সাবেক সেনাপ্রধান
 মনজুর রহমান বিশ্বাস, পাবনা-৪ আসনের সাবেক সংসদ সদস্য
 তাজুল ইসলাম মোহাম্মদ ফারুক, রাজশাহী-৪ আসনের সাবেক সংসদ সদস্য
 অধ্যাপক হাসিবুর রশীদ, ঢাকা বিশ্ববিদ্যালয়ের ব্যবস্থাপনা বিভাগের বিভাগীয় প্রধান ও বেগম রোকেয়া বিশ্ববিদ্যালয় রংপুর এর পঞ্চম  উপাচার্য
 সামরিক বাহিনীর বিগ্রেডিয়ার জেনারেল ডা. মোহাম্মদ আলী জিন্নাহ
 ফ্লাইট ইঞ্জিনিয়ার আব্দুল খালেক
 কামিনী হাসপাতালের প্রতিষ্ঠাতা আমেরিকা প্রবাসী ড. মোশতাক আহমেদ
 কানাডা প্রবাসী প্রকৌশলী ও এলজিইডি’র পরিচালক মোশতাক আহমেদ সাবু প্রমুখ।

তথ্যসূত্র

পাবনা জেলার বিদ্যালয়
পাবনা জেলার মহাবিদ্যালয়
ওলকচু

ওলকচু (বৈজ্ঞানিক নাম:Amorphophallus paeoniifolius) () হচ্ছে উষ্ণমণ্ডলীয় অঞ্চলের একটি অর্থকরী ফসল।

ব্যবহার 
ওলকচু সাধারণত সেদ্ধ বা ভাজা হিসাবে খাওয়া হয়। এর তরকারিও করা হয়। তবে আচারে বা ওল চিপস তৈরি করতে এটি খুব কম ব্যবহৃত হয়। এর সবুজ পাতা ও কাণ্ড সবজি হিসাবে কোন কোন পরিবারে রান্না করা হয়।

ওলকচু ভারতীয় ঔষধ হিসাবে ব্যাপকভাবে ব্যবহৃত হয়। আয়ুর্বেদ, সিদ্ধ এবং ইউনানী এই শাখায় এর ব্যবহার বেশি। বিভিন্ন ব্যাধির জন্য এর কন্দটি খাওয়া হয়। বাংলাদেশের প্রায় সব স্থানেই এর চাষ হয়। পেটের পীড়া, ফোড়া, হাঁপানিরোগ, বমি হওয়ার উদবেগ, গোদ, অর্শরোগ, বাত, রক্তের ব্যাধি ইত্যাদি সারাতে ওল বেশ কার্যকরি।

তথ্যসূত্র 

বাংলার সবজি
সবজি
আইইউসিএন লাল তালিকার ন্যূনতম উদ্বেগজনক প্রজাতি
সবজি মূল
নিউ গিনির উদ্ভিদ
তাপীয় উদ্ভিদ
ভারতীয় উপমহাদেশের উদ্ভিদ
এশিয়ায় উদ্ভূত ফসল
শিশির রায়

শিশির রায় () (১৯১২-১৯৬০) একজন ভারতীয় বামপন্থী নেতা। তিনি ভারতীয় বলশেভিক পার্টি এবং ইউনিটেড ট্রেড ইউনিয়ন কংগ্রেসের সম্পাদক ছিলেন। কলকাতা বন্দরের একজন সক্রিয় কর্মীদের মধ্যে অন্যতম। তার পিতা টাটা স্টিল এন্ড কোং এর টেকনিক্যাল অফিসার ছিলেন।

রাজনীতি জীবন
তিনি ছাত্রবস্থাতেই রাজনীতিতে যোগ দেন এবং কারাবরণও করেন। কারাগার থেকে মুক্তি পেয়ে শ্রমিক সংগঠন করেন। ১৯৩৩ সালে কলকাতা বন্দর শ্রমিক সংগঠন প্রতিষ্ঠা করেন এবং সম্পাদক মনোনীত হন। এর কিছুদিন পর তিনি বঙ্গীয় শ্রমিক সংগঠন তৈরি করেন এবং পরে তা ভারতীয় কমিউনিস্ট পার্টির সাথে যুক্ত হয়। তিনি গান্ধীবাদের বিরুদ্ধে বিভিন্ন সভা আয়োজন করেন।

তথ্যসূত্র

ভারতীয় রাজনীতিবিদ
১৯১২-এ জন্ম
১৯৬০-এ মৃত্যু
কলকাতার রাজনীতিবিদ
ভারতের বলশেভিক পার্টির রাজনীতিবিদ
রবার্ট ম্যাকএলিস

রবার্ট ম্যাকএলিস একজন গণিতবিদ এবং ক্যালিফোর্নিয়া ইনস্টিটিউট অব টেকনোলজি এর অধ্যাপক।

জীবনী
ম্যাকএলিস ক্যালিফোর্নিয়া ইনস্টিটিউট অব টেকনোলজি থেকে গণিতে ১৯৬৪ সালে ব্যাচেলর অব সায়েন্স এবং ১৯৬৭ সালে পিএইচডি ডিগ্রি অর্জন করেন। তিনি ১৯৬৭ থেকে ১৯৭০ সাল পর্যন্ত জেট প্রপালশন ল্যাবরেটরীর কমিউনিকেশন সিস্টেম রিসার্চ সেকশন এর ইনফর্মেশন প্রসেসিং গ্রুপে রিসার্চ ইঞ্জিনিয়ার হিসেবে কর্মরত ছিলেন এবং ১৯৭০ থেকে ১৯৭৮ সাল পর্যন্ত সুপারভাইজর হিসেবে কর্মরত ছিলেন। তিনি ১৯৭৮ থেকে ১৯৮২ সাল পর্যন্ত ইউনিভার্সিটি অব ইলিনয় অ্যাট আর্বানা-শ্যাম্পেইন এ গণিতের অধ্যাপক হিসেবে কর্মরত ছিলেন। ১৯৮২ সালে ক্যালিফোর্নিয়া ইনস্টিটিউট অব টেকনোলজি এর তড়িৎ প্রকৌশলের অধ্যাপক হিসেবে যোগদান করেন। তিনি ২০০৯ সালে আইইইই আলেক্সান্ডার গ্রাহাম বেল মেডেল লাভ করেন।

তথ্যসূত্র

ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
ক্যালিফোর্নিয়া ইনস্টিটিউট অব টেকনোলজির শিক্ষক
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৪২-এ জন্ম
২০১৯-এ মৃত্যু
২০শ শতাব্দীর মার্কিন গণিতবিদ
জেমস লী ম্যাসি

জেমস লী ম্যাসি একজন ইনফর্মেশন থিওরিস্ট এবং ক্রিপ্টোগ্রাফার। তিনি ইটিএইচ জুরিখ এর ইমেরিটাস অধ্যাপক।

জীবনী
ম্যাসি ১৯৩৪ সালের ১১ ফেব্রুয়ারি ওহিওতে জন্মগ্রহণ করেন। তিনি নটর ডেম বিশ্ববিদ্যালয় থেকে তড়িৎ প্রকৌশলে ১৯৫৬ সালে ব্যাচেলর অব সায়েন্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৬০ সালে মাস্টার্স এবং ১৯৬২ সালে পিএইচডি ডিগ্রি অর্জন করেন। তিনি ১৯৬২ সালে নটর ডেম বিশ্ববিদ্যালয়ে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৭৭ সাল পর্যন্ত এখানে কর্মরত ছিলেন।

পুরস্কার ও সম্মাননা
 শ্যানন অ্যাওয়ার্ড ১৯৮৮
 আইইইই আলেক্সান্ডার গ্রাহাম বেল মেডেল ১৯৯২
 মার্কনি প্রাইজ ১৯৯৯

তথ্যসূত্র

ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
মলাশয়ের ক্যান্সারে মৃত্যু
১৯৩৪-এ জন্ম
মার্কিন তড়িৎ প্রকৌশলী
রয়েল সুয়েডীয় বিজ্ঞান অ্যাকাডেমির সদস্য
২০১৩-এ মৃত্যু
মার্কিন ক্রিপ্টোগ্রাফার
ইমি খান

ইমি খান (Urdu: ايمی خان), হলেন একজন একাধারে গায়ক, পরিচালক, প্রজেযোক এবং অভিনেতা। তিনি ১৯৯৭ সালের ১ মার্চ জন্মগ্রহণ করেন। তিনি ছোটবেলা থেকেই গান গাইতেন। স্কুলজীবনে এবং কলেজজীবনে বহুবার তিনি গান গেয়েছেন এবং সুনাম অর্জন করেছেন। তিনি ভারতীয় গানের ইন্ড্রাস্ট্রিতে ২০১৬ সালে স্বল্প সময়ের জন্য সুনাম অর্জন করেন।  খান তার প্রথম গান "জানিয়া" দিয়ে প্রচুর বাজিমাত করেন। তার ভক্তের সংখ্যা বাড়তে থাকে। এরপর পুরোদমে তিনি গানে ঢুকে পড়েন।

প্রাথমিক জীবন 
ইমি খান জন্মগ্রহণ করেন মার্দানে এবং পড়াশুনা করেন ইসলামাবাদে।

তথ্যসূত্র

বহিঃসংযোগ 
 হাংগামা ডট কমে ইমি খানের প্রোফাইল 
 

১৯৯৭-এ জন্ম
পাকিস্তানি গায়ক
১৯৯৪-এ জন্ম
জীবিত ব্যক্তি
উর্দু ভাষার সঙ্গীতশিল্পী
সুধা রায়

সুধা রায় (১৯১৪-১৯৮৭) একজন বামপন্থী নেত্রী। তিনি ভারতীয় বলসেভিক পার্টির একজন উচ্চ স্তরের নেত্রী ছিলেন। পরে তিনি ভারতের কমিউনিস্ট পার্টিতে যোগ দেন। পশ্চিমবঙ্গের একজন বিশিষ্ট কমিউনিস্ট নেত্রী হিসাবে তিনি খ্যাত।

আন্দোলন 
১৯১৪ সালে অধুনা বাংলাদেশের ফরিদপুরের কায়স্থ জমিদার বংশে তার জন্ম। তিনি শ্রমিক আন্দোলনে যোগ দেন ১৯৩০ সালে। তার দাদা শিশির রায় এর হাতধরেই তার ছাত্রাবস্থায় রাজনীতিতে প্রবেশ। দাদার সাথে সাথেই তিনিও শ্রমিক নেত্রী হিসাবে খ্যাত ছিলেন।

তথ্যসূত্র 

১৯১৪-এ জন্ম
১৯৮৭-এ মৃত্যু
বাঙালি রাজনীতিবিদ
ফরিদপুর জেলার রাজনীতিবিদ
পশ্চিমবঙ্গের রাজনীতিতে নারী
২০শ শতাব্দীর ভারতীয় রাজনীতিবিদ
পশ্চিমবঙ্গের ভারতের কমিউনিস্ট পার্টির রাজনীতিবিদ
কলকাতার রাজনীতিবিদ
২০শ শতাব্দীর ভারতীয় নারী রাজনীতিবিদ